
ACCIPTAS, vir generoſe, haſce primitias in medicina 
AHudiorum, guas animus haud ingratus tibi Mert, tenta. 
men calamo nimis adbuc imperito ſcriptum, quod parvi 
quidem penderet auclor, i occaſionem gratiſſimam non 
praeberet in medium proferendi teſtimonium exiſtimationis 
et ober vantiae, quibus te ſemper contemplatus fuit : Ut 
tuis amicis et civibus diu interfis, tibi, dum vitalem car pes 


auren, ſanitas felicitaſque contingant, ſolicite precatur. 

DISSERTATIO MEDICA 


INAUGURALIS, 
DE 


SCROFEVUL A 


Aut. G. BULLEN. 


ULLUS morbus, five ſaevitiam ſpectemus, 


five frequentiam, five formam, atque de- 
mum naturam parum adhuc intellectam, cut 
gens humana objicitur, attentionem medici et 
commiſerationem majore jure ſibi vindicat, quam 


ille de quo paginis ſequentibus tractare nobiſmet 


proponimus. 


Haud ad rem pertinet in inveſtigationem 
nunc jam inire, an inter morbos veteri- 
bus notos ſcrophula enumerari poteſt; ve- 


A rum 

rum hunc morbum omnibus ſeculis, in inſulis 
Britannicis, atque regionibus ſub eodem ſole 
calentibus, et ſubitis tempeſtatis mutationibus 


ſaepe vexatis, extitiſſe, quamvis forſitan minus 


ſaevum quam hodie, judicamus, 


Doctus atque ingenioſiſſimus Cullenus hunc 


morbum, in claſſe ſua Cachexiarum, et in ordine 
Impetiginum, enumeravit, et cum brevitate at- 


que elegantia uſitatis definivit, 


«* Glandularum conglobatarum, praeſertim in 
ce collo, tumores ; labium ſuperius et columna 
& naſi tumida ;- facies florida, cutis levis; tu- 


c midum abdomen,” 


Scrophula inter morbos haereditarios dictos 
locum tenet, et prolem parentum, qui vitae cur- 
ſum ex ea immunes degerunt, affeciſſe pro vero 
habetur. Multa de illius natura contagioſa 


dicta fuere; atqui a Culleno clare probatur, 
nihil 

nihil hac de re timendum eſſe. Porro, infantes 


morbum ex nutricibus accepiſſe, opinatio, aliam 


explicationem, magiſque conſentaneam, admittit. 


Ab eodem auctore patres hunc morbum tranſ- 


ferre ſaepius quam matres, notatum eſt, et in fa- 
milia quinetiam, ex multis liberis conſtante, 
cum alteruter parentum ſcrophula affectus fuit, 
liberos, qui infecti parentis imaginem maxime 
retulerunt, morbo corripi, dum ii, parentis ſani 
ſimilitudinem exhibentes, omnino immunes per- 


manſerunt. 


Plerumque hic morbus, ſecundum inter atque 
nonum annum, primum ſeſe prodit, aliquando 


multo ſerius. 


Scrophula primo apparere brumam inter at- 
que ſolſtitium aeſtivum incipit; verum nonnun- 
quam longe ante hoc tempus accidit. Morbus, 
quod ad curſum attinet, per anni tempeſtates, 
quodammodo, dirigi videtur, utpote cujus ſymp- 


tomatʒ 

tomata primo in vere aſpiciantur, ſaepe in deſta. 
te ſuccedente ulcera ſanentur, neque aeger, ante 
ver, ab iis angitur, quo tempore eundem cur- 
Jum cum variis anni tempeſtatibus iterum ite- 


rumque abſolvit morbus. 


Variae ſunt corporis humani partes hujuſce 
morbi impetui obnoxiae, ſed, prae aliis, glandu- 


lae conglobatae vel lymphaticae. 


Quum tenera aetate ſeſe non aperte prodeat 
ſcrophula, tamen corporis habitum in eam maxi- 
me proclivem facile diſtinguimus; infantes, ha- 
bitu molli flaccidoque, crinibus albidis vel ruti- 
lis, oculis caeruleis, cute clara, vultuque flo. 
rido gaudentes, ante alios, huic morbo objici- 
untur. Labium ſuperius columnaeque naſi his 
ſaepe tumida ſunt, atque morbum antecedere 


ſaepe obſervantur. 


In aliis, quae prima morbi indicia aſpiciun- 
tur, 

tur, otulorum magnitudo atque debilitas, oph- 
thalmiis frequentibus proclivitatem efficientes, 
palpebrarum tumefactio, in ulcera nonnunquam 
tranſiens, denteſque nigri et carioſi. Allis, tu- 
mores parvulos et rotundos in variis corporis par- 
tibus adoriri ſpectemus, ſed infra mentum prae: 
ſertim, et in colli utroque latere, dolore nec 
coloris mutatione haud comitantibus. Hi tu- 
mores, hoc in ſtatu, per plures annos, nonnun- 
quam etiam per vitae curſum, immutati manent. 
Verum, plerumque, illam circiter anni tempeſta- 
tem, qua apparere primum incipiebant, majores 
atque ſtabiliores eveniunt. Cutis colorem pur- 
puraceum rariſſime clare rubrum aſſumit, color 
gradatim vividior evadit, donec tandem ſuppura- 
tio plane formetur. Omnes has mutationes par- 
vo dolore effici, dignum attentione judicamus. 
Exitus tandem materiae per aperturas parvulas 


datur. 


Quid ruptis tumoribus defluit, puri ſaepe eſt 
ſimile; 

fimile ; attamen id minime ſimilat, quod ex ab- 
ſceſſibus phlegmonicis effunditur; puſque quo- 
tidie adaugetur, ideoque mutatur, ut tandem 
viſu fiat ſerum tenax, immixtum aliquo ſimili 
lacti coagulato. Interim, ulceribus magis ſe 
diffundentibus, tumores paulatim ſubſidunt; 
vixque materiae exitum nonnunquam concedere 
ſufficiunt aperturae; aliquando neceſſarium arte 
eas amplificare judicatur; verum ad hoc praeſcri- 
bendum, magno judicto experientiaque opus eſſe 


cenſemus. 


Nonnunquam tumores novi variis corporis 
partibus, uſque ad quartum vel quintum morbi 
annum, eadem phaenomena exhibentes, adoriun- 
tur. Caeterum, id circiter tempus, aliquam ſae- 
vitiae diminutionem, viribus morbi exhauſtis, 
vel potius habitu generali corroborato, accipere 
videntur. Tum ſaepe quaſi ſua ſponte ſanan- 
tur; verum cicatrices pallidae, planae, aliquan- 


do corrugatae, haud omnibus artis conatibus 


delendae, 

delendae, ſcrophulae exiſtentiam atque effectus, 


per totum vitae curſum, manifeſte produnt. 


Talis eſt curſus quem frequentius ſervat hie 
morbus noſtris in regionibus; verum enimvero 
morbum ſaevius diutiuſque furentem, atque im- 
petus modo et natura varium, obſervamus. 


Namque ulcera, tempore quo ſolent, non adeo 


ad ſanĩtatem proclivia ſunt; e contrario enim, 


in variis corporis partibus naſcentia, numero 


haud ſecus ac mole, augentur, atque, quo magis 


exhauriuntur aegri vires, eo ſaevius profundiuſe 


que exedere videntur. 


Hinc ophthalmiis frequentibus, faciei ulcuſ- 
euliſque, ſed palpebrarum praeſertim, ſerophuloſi 
vexantur, quae corneae opacitatem, haud rare 
ipſam caecitatem, inducunt. Fiſtulam lachry- 
malem, quippe qua ſtrumoſi ſaepe laborent, ad 


eandem originem plerumque referendam, opi- 


namur. 
Sed 


8 DE SCROPHULA 

Zed nulla hujuſce morbi forma medici atten- 
tionem atque commiſerationem majore jure ſibi 
vindicat, quam illa, ſub qua oſſa aggreditur. 
His in exemplis, in artubus ſuperveniunt dolo- 
res acuti et profundi, quibus partis affectae tu- 
mor atque rigiditas citius ſeriuſve ſuccedant. 
Hi augendo progrediuntur, ſubter cutem venae 
et vaſa lymphatica plane tument, dum tumor 
circa juncturam, omni die magis magiſque fit, 
et vi reſiliendi quadantenus gaudet.  Interea 
motus omnis vix tolerandus eſt; rubeſcit cutis, 
et in faſtidium elevatur, paulo tempore rum- 
penda, et ſanioſo, maleque formato, exitum datura 
puri, cujus natura offa male ſe habere plane de- 
notat. Ulcera ſinuoſa muſculos inter et liga- 
menta ſubjacentia formantur. Membrum uni- 
verſum ſub artu affecto aduſque extremum pau- 
latim minuitur ; muſculi flaccidi atque debiles 
fiunt; inſuper cartilagines etiam atque oſſium ca- 
pita eroſione ac ulceribus corrumpuntur, fundi- 


tuſque pereunt. Tum ex irritatione, dolore, et 


materiae 

materiae purulentae abſorptione ſigna diriſſima 
oriuntur, ſicuti anorexia, vigiliae, virium jac- 
tura, ſudores noctu copioſi, atque diarrhoea li- 
quans, quae miſerum macerant, qui tandem 
exſpes et miſerandus ipſam vitam optanda morte, 


aerumnarum requie, niſi vel naturae conatibus, 


vel chirurgi manu conſervetur, libens permutat. 


Scrophula eundem fere curſum ſervat, ſimi- 
lemque finem generatim accipit, cum media 


oſſa, ſicuti cum artus, invadit. 


Sarcocele ex diatheſi ſcrophuloſa oriri aeſti- 
matur; atque hoc ſaepe ita eſſe, ex noſtris ob- 
ſervationibus judicamus. Spina bifida, morbus 
pſoadicus, tonſillarum tumor, ex eodem fonte 
originem hauriunt. IIla glandularum thyroi- 
dum affectio, in monticolis tam ſaepe obſervata, 
cui nomen bronchoceles datur, a celeberrimo 


Monrone ex labe ſcrophuloſa provenire cenſetur. 

Cum temperamentum, aetatem, inſuperque 
ſolidi vivi ſtatum horum qui hydrocephalo in- 
terno corripiuntur, attente ſpectemus, haud 
abſimile, iſtum invictum morbum ex ſcrophula 


ſubortum eſſe, putamus. 


Hic, illam invictam perniciem, phthiſin nem- 
pe pulmonalem, ex labe ſtrumoſa enaſci anno- 
tare oportet. Verum a ſcriptoribus elegantiſ- 
ſimis haec res tam clare probatur, ut fuſius de 


ea nunc tractare inutile eſſet. 


Cadaverum diſſectione ſcrophula extinctorum, 
glandulas viſcerum abdominalium conglobatas 
plurimum vitiatas, maleque affectas, cernimus. 
Morbi effectus adhuc magis in 11s obſervatur, 
quae meſenterii ſunt; nam ſaepiſſime plus minus 
tumidae, ulceratae, aut eroſae inveniuntur. Ne. 
que ut plurimum, his in exemplis, viſcera tho- 
race contenta melius ſe habent. In pulmonum 


enim ſubſtantia tubercula, quod ad figuram et 


molem 

molem varia, et pus ſaepe continentia, ſeſe ubi- 
que oſtendunt. Verum enimvero plures corpo- 
Tis partes vitii ſigna certiſſima praebent; ſed ante 
alias glandulae ubicunque ſparſae: Hinc atro- | 
phia, hydrops, tabes meſenterica, febriſque hec- 


tica, ſcrophulae tam ſaepe comites, explicatio- 


nem admittunt. 


DIAGNOSIS. 


Quia nonnulli ſunt morbi, qui pro ſcrophula 
inepte habeantur, tales ſunt rachitis, tumores 


ſchirroidei varias corporis partes plectentes, tu» 


mores, ulcera; et oſſium caries a lue venerea pro- 
venientia, et denique ſteatomata, haud e re noſ- 
tra alienum erit, quibus notis internoſcantur 


hi morbi, quam pauciſſimis dicere. 


Imo, Rachitis, quippe quae temperamento 


ſcrophuloſo ſaepe conjungatur, eos inter mor- 


bos 

bos diſtinctionem annotare oportet. Scrophula 
rariſſime, ſi unquam, ante annum aetatis ſecun- 
dum, infantem invadit; rachitis, e contrario, 
nonum menſem inter atque ſecundum annum 
ſemper apparet; ex patre ſcrophula plerumque 
oriri dicitũr * ; mater ad rachitidem producen- 


dam magis conducit. 


2do, Tumores ſchirroidei ubique corporis 
enaſcuntur, neque vitium huic illive tempera- 
mento proprium. Inflammatio nec raro eos 


praecedit ; tumores autem ſcrophuloſos plerum- 


que excipit. Illi, in eo vitae ſtadio, quo ſcro- 


phula nunquam primum obſervatur, apparent. 


Glandulae conglomeratae huic vitio praecipue 
obnoxiae ſunt, dum contra glandulae conglo- 


batae vel lymphaticae ſcrophula vexantur. 


tio, 


* Buchneris ait, ſe vidiſſe undecem liberos, rachitide 


affectos, quorum mater ſcrophulae fuit obnoxia. 


Vide Diſputationes ad Morb. Hiſt, Haller. tom. 5. 

3tio, Tumores et ulcera, e cauſa venerea pro- 
yenientia, facile ex ſcrophula diſtingui poſſunt, 
ſi modo aegri aetatem, temperamentum, priſti. 
nas tum ſuas tum parentum affectiones, attente 
conſideremus. Verum, hiſce non plene ſuffici- 
entibus, ut aliquando fit, alia adhuc diagnoſtica 
reſtant, ad quae confugere poſſumus. Nec tus» 
mores nec ulcera venerea ſuboriri, omnibus no- 
tum eſt, niſi praeceſſerit tactus impurus. Quin 
et in corporis parte, cui venenum venereum 
tactu admotum ſit, primaria morbi ſigna prius, 
quam in aliis, ſeſe oſtendunt. Praeterea, tumo- 
res ſyphilitici, quam ſtrumoſi, multo citius, vel 
reſolutione vel ſuppuratione, terminantur. Ab. 
ſceſſus et ulcera venerea aſpectum longe di- 
verſum a ſtrumoſis ſibi aſciſcunt, nec fere in iiſ- 
dem locis oriri cernuntur. Strumoſa nonnun-— 
quam per plures annos parum mutantur, vene- 
rea contra, fi iis ab arte haud adverſetur, partes 
vicinas erodunt conſumuntque. Inſuper, mate- 
ria, quae, his in morbis, ex ulceribus profun- 


ditur, 

ditur, diverſa apparet : In ſcrophula enim ſa- 
nioſa, cruda, tenuis, obſervatur; dum in ſyphi- 
lide plerumque craſſior et albeſcens eſt, adque 


puris ſinceri indolem magis accedit, 


Caries, aut oſſium ulcerationes, aliqua ex parte 
quod ad faciem, magis vero quod ad ſedem, in 
utroque morbo ſibi invicem diſſimiles ſunt. Oſſa 
media, duriora ſaepius a ſyphilide corrumpun- 
| tur; mollia et ſpongioſa, fineſque oſſium aut ca- 
pita occupare aſſolet ſcrophula. Cariem ex 

| ſcrophula provenientem, odor foetidus materiae 
effuſae colorque niger, ſicuti his in caſibus ubi 
| alia cauſa oſſa affeta ſint, haud comitantur, 

Alia ſunt diagnoſtica, veluti cauſae remotiores, 
 aegroti denique conſtitutio, quae, quantum ea 

innotuerimus, haud parum ad diagnoſin inter 


utraque mala inſtituendam auxiliabuntur. 

._) 470, Tumores phlegmonoidei, quod ad ſedem 
atque aſpectum, a ſcrophuloſis tam multum diſ- 


crepant, 

crepant, ut commiſceantur nihil timendum eſt. 


Tumores ſcrophuloſi, quoſdam prae caeteris, ut 
ſupra dictum, in vitae ſtadio ſpeciali, atque 
temperamento bene definito gaudentes, adoriun- 
tur. Tumores phlegmonoidei, contra, in omni- 


bus corporis partibus, nulla cauſa evidente prae- 


eunte, in . atque temperamento pro- 
yeniunt ; citius matureſcunt, magis dolent, et 
nullum fere ſignum relinquunt. Quamvis enim 
hujuſmodi tumores, aliquando in glandulis colli 
conglobatis, ex materia tineae acri, et varioloſa 
abſorpta, enaſcantur; cauſae tamen, plane pa- 


tentes, rationem facile reddunt. 


50, Valde facile, inter ſteatomata et tumores 
ſcrophuloſos diſtinguere, opinamur. Illa enim 
textura multo laxiore et molliore, quam hi ſunt, 
et in omnibus aetatibus et temperamentis obo- 
riuntur. Nunquam, niſi propter cutem vaſta 
mole diſtentam, ſuppurant: Lentius procedunt, 
et ad magnitudinem ſaepe enormem perveniunt. 


Situs 

Situs aliam diſtinctionem praebet; namque in 


genere lymphatico nunquam, ſed in textu cel- 


luloſo ubique, corporis inveniuntur. 


MOR BI CA Us A. 


= Nihil ad morborum curationem probe effici- 


| . . . . 
1 endam magis conducit, quam eorum cauſas re- 


motas et proximas bene intelligere; verum haec 


medicinae pars, ſecundum experientiſſimos me- 


— 3 
IE ora nn . — 


' dicos, dubio ſaepe implicatur. Cauſa enim pro- 
xima ipſo morbo nexu tam arcto conjungi vide- 


tur, ut difficultas diſtinctionem ea inter probe 


inſtituendi, nos fuſius de hac tractando abſter- 
reat. Quapropter, omiſſis incertis diſtinctioni- 


bus, tranſeamus ad 


CAUSAS 

CAUSAB EXCITANTES.. 


Inter quas praecipue recenſenda ſunt, imo, 
Coelum humidum et frigidum. 2do, Ignavia. 
3tio, Diaeta tenuis vel parum nutriens. Et, 


poſtrema, ſyphilis aliique morbi. 


Omnibus medicis, ſcrophulam ſaepius in in- 
ſulis Britannicis ſaevire, quam in aliis Europae 
regionibus, bene perſuaſum eft, Verum enim- 
vero hoc cuivis hominum ignotum eſſe non po- 
teſt, qui aegros, in noſocomus ſuper Europae ter- 
ram continentem decumbentes, attente conſide- 
raverit. Hujuſce rationem reddere attentione 
dignum eſt, atque tempeſtatem noſtri coeli mu- 
tabilem hoc, ſaltem magna ex parte, efficere, 
judicamus. Tanta noſtri coeli mutabilitas eſt, 
ut certos tempeſtatibus limites aſũgnare neque- 


CG amus. 

amus. Tam magnae tamque frequentes viciſſi- 
tudines ſunt, ut omnes quatuor anni tempeſta- 
tes unius diet ſpatio interdum experiamur. In 
valde ſrigidis callidiſque regionibus, has mutatio- 
nes nequaquam tam ſaepe obſervari, ex expe- 
rientia diſcimus, ac in temperatis; namque tem- 
peſtates, quamvis graves, ſive ad diuturnitatem, 
five ad gradum reſpiciamus, regulares ſunt, quo 


fit, ut corporis habitus 11s ſeſe accommodet. 


Ab his ſubitis tempeſtatis mutationibus cor- 
poris conſtitutio multum perturbatur, atque cum 
quivis illa corporis fabrica, et iſto habitu ſcro- 
phulae prae aliis obnoxio, gaudens, huic cau- 
ſae objiciatur, in morbum rariſſime non incidit. 
Hinc ver, quo tempore maxime yarium eſt coe- 
lum, morbum excitari, qui, aeſtatis ſuccedentis 
regularitati, quaſi victus, cedit, obſervamus. 
Hoc magis confirmatur, obſervando, plurimos 
ſcrophuloſos, qui, in ſede Auſtrali, morbo immu- 


nes habitare diu aſſueverint, effectus ejus brevi 


expertos 

expertos fuiſſe, cum in regionem inſtabilem et 


frigidiorem migraverint. 


2do, Ignavia inter ſcrophulae cauſas recenſe- 
tur, quippe quae corpus ſolvat, debilitet, motum 
ſanguinis languidum faciat, ſecretiones et ex- 
cretiones fere minuat, variis obſtructionibus 
viam ſternat; ideoque hic loci, eam memoratu 


quam maxime dignam cenſemus. 


3tio, Diaeta tenuis vel parum nutriens, ex fa- 
tinaceis crudis et vegetabilibus confecta, qua in- 
fantes nimium utuntur, ad ſcrophulam produ- 


tendam conducit. 


Haud dubitandum, hunc eſfectum, ex nutii- 
mento corporis quantitate deficienti, produci; 
in illo vitae ſtadio potiſſimum, quo corporis in- 
crementum, ſolidarum partium atonia, atque 
magna exercitatio, diaetam pleniorem magiſque 


nutrientem exigent. Hinc ventriculi inteſtino- 


rumque 

rumque vires minuuntur, chylus vitiatus forma 


tur, ſyſtematis vires generales langueſcunt, quae 
omnia ad obſtructiones in variis corporis parti- 
bus producendas conducunt. Sed, potiſſimum, 
ex cauſis ſatis evidentibus, in ſyſtemate glandu- 


loſo. 


Poſtremo, ſyphilis aliique morbi fcrophutany 
produxiile exiſtimantur; de ſyphilide haeredita- 
ria, utpote ſcrophulae cauſa, inutile prorſus alt 


quid obſervare cenſemus, quia nemo hodie hane f 


3 opinionem recepit; atque, quoad ſcrophulam ex 
lue venerea ipſo coitu acquiſita provenientem, 
hujuſce diſſertationis ſines nos in inveſtigatio- 


nem inire vetant. 


Sat erit hic obſervare, quicquid conſtitutio- 
nem agitat pro cauſa ſcrophulae excitante quo- 


dammodo recenſeri poſſe; igitur ex omnibus 


ſupra enumeratis cauſis hunc morbum produc- 


tum 

dum eſſe obſervatur : Quibuſcum injurias ab 


externo, rubeolam, &c. annumerare liceat. 


DE MORBI NATURA 


Parum ad hanc diſſertationis partem probe 
tractandam paratos noſmet invenimus : Diver- 
{ae omnibus temporibus fuere opiniones a me- 
dicis, de variis in hoc morbo phaenoments, re- 
ceptae. Verum enimvero hodie multum abeſt, 
ut haec medicinae pars tam accurate, ac plu- 
rimae aliae, inveſtigetur. Tamen perpauca de 
conſpicuis doctrinis dicere, et quaſdam obſerva- 


tiones ex re enaſcentes praeponere, volumus. 


Wiſemannus auctor eruditus inter primos 
fuit, qui hunc morbum ex ſtatu lymphae acido 
provenire docebat; ad hanc opinionem ſtabilire 
conatus eſt Bordeau, auctor Gallicus, al:1que. 
Acidum in primis viis generatum, atque in cir- 
cumfluum 

cumfluum ſanguinem receptum, hic lympham 
coagulando, tumores ſcrophuloſos producere 
crediderunt. Inutile eſſet hujuſce opinionis fu- 
tilitatem nunc jam argumentis oſtendere. 

Multi, neque profecto pat vi nominis, auctores, 
inter quos Boerhaavius et Warton, qui ſtrumam 
ex fluidorum lentore et viſciditate provenire 
docuerunt, enumerantur. Atqui hic fluidorum 
ſtatus probandus adhuc reſtat; et profecto vitae 


ipſae eum prorſus repugnare, ex noſtra oeco- 


nimae animalis notitia, exiſtimamus. ö 
\ | 


Scrophulam ex ſola ſyſtematis tymphatici de- 
bilitate originem ducere, exiſtimavit eximius vir 
Cullenus; tam magni viri ſententia digna eſt 
cui attente attendamus. Porro, huic opinioni 
plurima, noſtro judicio, objiciantur. Effectus 
{crophulae praecipue in glandulis lymphaticis 
contingere obſervando, virum eximium de- 


ceptum fuiſſe viriſimile videtur. Sed morbus 


longe 

4 


longe lateque, glandulis haud adhuc affectis, 
aliquando ſaevit; et nonnunquam, licet morbi 
exiſtentia procul dubio ſtabiliatur, glandulas 


haud omnino affici, ſpectamus. 


His bene perſpectis, ſtrumam ex ſyſtematis 
ſtatu generali provenire, et, in genere lympha- 
tico, has mutationes potius eſſe morbi effectum, 


quam cauſam primariam, haud dubitandum. 


Opinio a celeberrimo Monrone, ſuis in prae- 
lectionibus, hac de re, tradita, quam aliae, plus 
conſona, cum variis morbi phaenomenis, magiſ- 
que conſentanea, omnibus apparet. Scilicet, 
ſcrophulam ex laxitate atque atonia ſolidorum 


originem ducere, 


Hinc fortaſſe funQtiones, quatenus corporeae 
ſint, imperfecte perficiuntur; materia acris na- 
turae parum intellectae, ſed de cujus exiſtentia 
ex effectibus ne locus quidem dubitandi reſtat, 


formatur, 

formatur, et in corporis variis cavitatibus de- 
ponitur. Haec in vaſis lymphaticis abſorpta, 
glandulas tranſeundo ſtimulat, earum tumores, 
omneſque antea enumeratas in corpore muta- 


tiones producit. 


- Haec doctrina, ſi aliquid amplius quo ſtabi- 
lietur adjicere opus fit, adhuc magis confirma- 
tur corporis habitum ſcrophulae obnoxium aſpi- 
ciendo, quippe quae infantes potiſſimum afficiat, 
et e conſpectu in illo vitae ſtadio quo vires 
augentur evolet. Huc quoque addendum eſt, 
phthiſin pulmonalem eſſe labem fcrophuloſam, 
quam ſaepe nulla glandularum affectio comi- 
tatur; et denique, ex experientia conſtat, om- 


nes cauſas excitantes tales eſſe, quales iſtam 


atoniam generalem augeant. 


PROGNOSIS. 

PROGNOSIS. 
Nullus exiſtit morbus, quo juſtam prognoſin 
formare difficilius eſt. Exitus praecipitus nun- 
quam timendus eſt. Morbus, e contrario, lentus, 


moleſtus, et irxegularis obſervatur. 


Si aegri vires fanitaſque generalis ante puber- 
tatem parum minuantur, atque oſſa, organaque 
vitae muneribus inſervientia, haud afficiantur, 
judicium fauſtum fit. Namque talem in ſyſte- 
mate mutationem eo tempore evenire ſolere, 
qualis morbum plerumque in fugam vertat, ex- 


perientia diu docuit. 


verum, aliter longe res ſe habet, cum eos ae. 
tate provectos hic morbus invadit, vel ſi puber- 
tatem verſus fere nihil minuatur. Cum ulcera 
externa tumoreſque e conſpectu evolant, quibus 
D affectionis 

affectionis internae ſymptomata ſuccedunt, in- 
fauſtum jure habetur. Quando meſenterii glan- 
dulae aſſiciuntur, atrophia, nonnunquam alcites 
inſanabilis, oboritur ; ſuppuratio in iis, earum 
etiam amplificatio, vitam, ex cauſis ſatis perſpi- 


cuis, extinguere queat. 


Denique, his in caſibus, ubi artuum articula- 
tiones corripiuntur, bene aegroto eſſe opinamur, 
ſi membro immobili facto vel quidem amputato, 


vita ei conſervetur. 


Haud minus medici morbos praevenire, quam 
praeſentes ſanare eſt; cum itaque, inter ſanatu 
difficillimos, primum locum teneat ſcrophula, 


oportet pauca dicere de 


PROPHYLALT 


Cum vero in infantia teneraque aetate mag- 
nam atoniam debilitatemque adeſſe perſpicuum 


ſit, 

ſrt, has cauſas ſcrophulae praecipue praediſpo- 


nentes eſſe cenſemus. 


Hinc facile intelligetur, ad ſanitatem conſer- 
vandam ftrumamque praecavendam, quam magni 
momenti fit, corpus quam maxime roborare. 


Ad hoc efficiendum utile erit, infantem tempeſ- 
tive e mamma disjungere, ei diaetam magis nu- 
trientem ex carne juſculiſque nutrientibus con- 
fectam, parce, ſed identidem concedere. Ple- 
rumque vero in balneum frigidum multo cum 
beneficio deſcenditur. Vinum rubrum *, cere- 
viſia fortior Londinenſis modice conceſſa, mul. 
tum proficere obſervantur; his exercitationem 


gratam, 


* When children are weakly, have a tendency to 
the ſcrophula, or are inclined to the rickets, or when 


« they have been much reduced by a fit of teething ; J 


find a little claret, once or twice a day, upon an empty 


«« ſtomach, an excellent ſtrengthener, and the belt ſucce- 
« daneum to the bark, which many children will not 


6 take.“ Da Wurrr. 

1 gratam, aëra purum, veſtitus callidos, atque 


munditiem adjungere oportet. 


== DE SUBLEVANDI METHODO, 


In hacce diſſertationis parte tractanda, tempus 
male applicatum fore judicabitur, omnia, hoc in 
morbo, medicamenta ab auctoribus laudata, enu- 


merare. 


Ex illius natura hiſtoriaque jam traditis, ſum- 


ma conſilia eſſe plane patebit, 


In, Totum ſyſtema quam maxime corrobo- 

Conſilium Primum.—Ad hoc efficiendum, apta 


et plena diaeta, coeli mutatio, exercitatio, bal- 


neum 


DE SCROPHULA 29 


neum marinum, et medicamina corroborantia, 


| plurimum pollent. 


Ad Secundum.—Idoneis parti affectae applica- 
tis, et nonnullis quoque remediorum magis ge- 


neralium ſupra recenſitorum, tentandum eſt. 


In plurimis morbis chronicis, magis ad ſani- 
tatem reſtaurandam conducit diaeta, quam me- 
dicamenta. Ad ſcrophulam praecavendam lau- 
tae diaetae virtutem exhibere tentavimus, atque 
ad ſanitatem inſtaurandam fortaſſe haud minus 


pollet. 


Diaeta, quantum ulla de ea praecepta certa 


et fixa dare poſſumus, ſingulari uniuſcujuſque 


aegri conditioni accommodari debet. Talem 
ſeligere convenit, quae corpus probe alat, neque 
calorem nec ſitim, nec alias ingratas ſenſationes, 
inducat. Scrophuloſis pro cibo carnes ſimpli- 


citer aſſas vel elixas concedere poſſumus; his 


juſcula 

juſcula fortia ex carnibus, et fruges addantur. 
Liquores fermentati utiles inveniuntur, prae- 
ſertim illa fortis et amara cereviſia Londinenſis 
quae Porter vocatur, quippe quae ventriculi vires 
corroboret, et per viſcera abdominalia ſanguinis 
circuitum modice promoveat. Vinum rubrum 
eodem modo utile eſt. Piſces plerumque aegre 
concoquuntur, quapropter minus accommodati 
exiſtunt. Sed liquorum ſpirituoſorum uſus nun- 


quam non aſpernandus eſt. 


Ut diaetam magis attente conſideremus, in- 
ducti fuimus, olim obſervando complures domi- 
nas Hibernicas, infantibus ſuis aut vinum, aut 
cibos ex carnibus paratos, per plures, vitae an- 
nos, haud concedere, et, ni fallimur, hanc cau- 
ſam, tumidum abdomen, glandulas tumefactas, 


aliaque ſcrophulae ſrgna, plus quam ſemel indu- 


cere, vidimus. 

Si hectica adſit, ad diaetam ex lacte et frugi- 


bus conteQtam confugere debemus. 


Coeli mutatio. Cum ad ſcrophulam inducen- 
dam aër humidus et mutabilis multum condu- 
cat, itaque ad ſanandam acre puro et ſicco 


opus eſſe tenemus. Nihil ad ſanitatem conſer- 


vandam praeſtantius, necnon ad multos morbos 


ſanandos utilius, jure habetur, quam aër nimi— 


rum ſiccus, purus, et bonus; quippe qui corpus 
maxime roboret et excitet, exhalationem per 
cutem promoveat, cibi appetitum et concoctio- 
nem juvet, et reſpirationis uſibus melius inſer- 
viat. Quaproper, ad vires ſerophuloſorum, 
morbo fortaſſe multum labefactas, confirman- 


das, multum eos ad coclum temperatum, ſe— 


renum, imprimis aequale, mittere valet; ſed 


praecipue in his morbi exemplis, quibus pul- 
mones affici videntur. Si quando ad hanc 
methodum exequendum, noſtris in regionibus 


res familiares haud valeant, induſii lanei uſus 


utllitate 

32 DE SC ROPHU ILA. 

utilitate haud parva gaudet; migratio ex magnis 
urbibus rus, nimirum cujus aër ſit purior, et ubi 
omnia ad exercitationem frequentem magis invi- 


tant, multis in exemplis proficiet. 


Corporis idoneae exercitationis vires ſalu- 
tares, ſive ad tuendam ſanitatem, ſive ad pluri- 
mos morbos, qui a debllitate, vel generali vel 
ſpeciali, ſuam originem ducunt, ſanandos, omni- 
bus notae ſunt. Potiſſimum vero prodeſſe vi- 
detur exercitatio, robore illo antea ignoto im- 
pertiendo, quod omnes muſculi crebra et mo- 
dica actione acquirunt. Sanguinis circuitus, 
et quotquot ex eo pendent functiones, ab ejus 
uſu promoventur: Congeſtiones internae vel 
praecaventur vel amoventur, ex grato ſtimulo, 
quem ſyſtemati generali dat; bonum appetitum 
etiam infirmiſſimis conciliare ſolet, et ſanam ali- 
mentorum concoctionem efficit. Omnes fere 
ſecretiones et excretiones expedit; cruditates 
in primis viis, malorum plurimorum originem, 


praeripit; 

praeripit; animum inſuper demum ipſum, for- 


tem, et aequum et hilarem, facit, quo ad ſanita- 


tem perficiendam nihil magis conducit. Quod 


exercitationis modum vel gradum attinet, hic 


obſervare liceat, eam uniuſcujuſque aegri viri- 


bus, animi propenſioni atque vitae conditioni, 


quantum fieri poteſt, accommodare oportet. 


Balneum Marinum.—Saluberrimi hujuſce re- 
medii effectus in plurimis morbis ex debilitate 
provenientibus, ſed praecipue in morbo de quo 
tractamus, tam numeroſi ſunt, ut nemo eos ig- 
norare poteſt; animum exhilarat, appetitum au- 
get, corpus mirum in modum excitat, et ad 
omnem exercitationem laboremque ſuſtinendam 
aptum reddit. In pleriſque debilitatis caſibus, 
hos bonos effectus ex balnei frigidi uſu aſpicie- 


mus; ſed ad ſcrophulam ſanandam aqua marina 


anteferenda eſt. 


Quando balnei frigidi uſus nocivus eſt, ex 
E effectibus 

effectibus tam plane patet, ut inutile fit de eo 


plura dicere. 


Hic notatu dignum eſt, plurimos debilitate la- 
borantes balnei frigidi uſu quotidiano male affici 
videntur, quamvis idem, alternis diebus uſita- 
tatum, multum boni praebere obſervetur. Aqua 
marina interne ſumpta in ſcrophuloſos virtute 
haud exigua pollere dicitur; ſed nequaquam 


magnis Ruſſelii laudibus dignam eſſe cenſemus. 


Roborantia, —inter quae praecipue eminet cor- 


tex Peruvianus, ſive ad tumores diſcutiendos, ſive 
ad ophthalmiam ſerophuloſam ſanandam, ſive de- 
mum ad ulcerum ſtatum materiaeque acris na- 
turam corrigendam, nullo remedio cedit. Sub 
tincturae forma, aqua calcis paratae, multum a 
Macbridio laudatur. Ad hunc medicamentum 
utile reddendum, lauta diaeta, exercitatione, 
opus eſſe judicamus. 

Chalybeata 

Chalybeata—vi ſua tonica, hoc in morbo, non- 
nunquam prodeſſe videntur, praecipue materiam 
ex ulceribus effuſam corrigendo, ut ex commen- 


tariis C. Wintringhamii equitis apparet. 


Aquae medicinales, cum in ſcrophula, tum in 
nonnullis aliis morbis, aliquando prodeſſe vi- 
dentur. Illarum pleraeque revera parum me- 
dicamenti cujuſvis in ſe continent; fed, du- 
rante earum exhibitione, grata corporis exerci- 
tatione, aëris mutatione, animi deleQatione, po- 
tiuntur aegri, et haec ſanitati tam utilia ſemper 


ſeduliſſime expetenda ſunt, 


Nonnulla ex hydrargyro praeparata mitia, ad 
viſcerum obſtructiones ſummovendas, utilia in. 


veniuntur. 


Tuſſilaginem omnibus aliis remediis anteponit 
Cullenus; et fortaſſe eam haud ſaepius prae- 


{cribi a medicis dolendum eſt. 


Cicuta 

Cicuta nonnullis in exemplis prodeſſe vide- 
tur, quamvis magno nomine illi dato indigna. 
Quomodo infantibus tutiſſime utiliſſimeque ad- 
hibeatur, Fothergilius peritiſſime utique praece- 
pit. Boni ejus effectus, parti ipſi affectae ad- 


moti, magis perſpicul ſunt. 


Ob quae Craufordius ingenioſus De Baryte 
Muriatica dixerit, quid hoc in morbo poſlit, 
periclitetur ſane medicus ; ſed in paucis exem- 
plis, in quibus eam adhibitam vidimus, haud 
multum ex ea commodi, noſtra ſaltem opinione, 


expectandum et. 


HaQtenus de remedus peneralibus tractavi- 
mus; pauca nunc, ante finem faciendam, de 


affectiones topicas ſublevando, vel amovendo, 


proferre neceſſarium eſt. 


In tumoribus ſcrophuloſis, reſolutio, prae om- 
nibus aliis terminandi modis, optanda eſt. Na- 


turam 

turam hanc ſaepe efficere aſpicimus, et arte ten- 
tanda his in exemplis quibus tumores admodum 
pauci numero ſunt, atque dolore et rubore ex- 
pertes obſervantur. Quercus marinae liquori 
ſimul cum modica frictione primum locum Ruſ- 
ſelius celebris dat. Cicuta, cataplaſmatis forma, 
nonnunquam prodeſt; ſed cum aeruſae acetatae 
ſolutione conjuncta ſit, vires ejus diſcutientes 
augentur. Alga marina pro cataplaſmate bono 
cum eventu uſurpatur. Emplaſtra cantharidum, 

nonnullis in exemplis, vi diſcutienti pollere ob- 
ſervavimus. Aqua ammoniae acetatae, oleum 
tartari per deliquium, electricitas, et unguentum 
hydrargyri, inter experientiſſimos medicos fauto- 
ribus ſuis haud carent. Miſturam ex bile recenti, 
et linimento ſaponaceo confectam, utpote quae 
multum, ut putat ille, ad tumores ſcrophuloſos diſ- 


cutiendos polleat, magnopere laudat Macbridius. 


In magis profundis dorſi tumoribus, ſpinam 


diſtortam 

diſtortam ſtipantibus, fonticuli utiles eſſe inve- 


niuntur. 


Hydrargyrum, modica quantitate, ſimul cum 
electricitatis uſu, adhibitum, ad tumores ſcro- 
phuloſos diſcutiendos permultum conferre, ſe 


cognoviſſe dicit ingenioſus Dom. J. Hunterus. 


; ü | Porro ſi, ad tumores reſolvendos, haec omnia ; 
1 fruſtra tentata ſinr, et ad ſuppurationem mag- 

= 8 8 | 

| 4 | nam proclivitatem adeſſe aſpiciamus, eam cata- 

| plaſmatis emollientibus, vel panno laneo ſupe- 

| 4 rimpoſito, feſtinare utile invenimus. Plerum- 

| 1 que expectandum eſt, donec ſeſe ſponte aperiat 

| abſceſſus ; cui aperto mitiſſima applicare ple. 

| 4 rumque aptius efle judicamus. 


Glandularum lymphaticarum exciſio rariſſime 


tentanda eſt: Verum enimvero, cum glandulae 


conglomeratae tumoribus afficiuntur, tempus 
pleriſque remediis diſcutientibus perdere haud 


decet; 

decet ; ſed ad periti chirurgi opinionem quam- 


primum confugiendum eſt, 


Cum primo artuum juncturas vel media offa 
invadit morbus, emplaſtra cantharidum, parti 
affectae applicata, ſaepe omnibus aliis remediis 
anteponenda ſunt ; multo magis partem exulce- 
ratam ſanare, aliaque ei denuo emplaſtra ejuſdem 
generis applicare antecellit, quam inde Ung. 
Pulv. cantharid. ope, ut humores perpetuo de- 
trahantur efficere. Similibus in exemplis, fon- 


ticuli et ſetacea proficere inveniuntur. 


Quandocunque unum articulum, ſanis aliis 
corporis partibus, magno dolore afficit malum, 
nec ab omnibus remedus uſitatis ullum aerum- 
narum levamen obtinere poteſt aeger, ſolum 
nobis, ad membri amputationem, confugere 
reſtat. Plurimi, quos partis affectae amputatio 
ſervaſſet, ſorti crudeliſſimae, a chirurgicis peri- 
tiſimis, perperam timentibus, ne, poſt mem- 
brum amputatum, morbus aliis in partibus re- 


diret, 

diret, derelicti fuere. Verum enimvero, ne haee 
praxis nimium adhuc invaleat timemus. Sed 
ex felici hujuſce operationis eventu in hac in- 


ſula, praecipere debet medicus, ut, tentatis fru. 
4 


tra aliis remedus, ad eam tempeſtive confugia- 
tur, dum ex aegri aetate, conditione, et ſani- 
tate generali nondum magnopere labefacta, locus 


ei bona ſperandi reſtat. 


His demum quae primum volui peractis, tan- 
tummodo reſtat ut virig generoſis Rog ERTO 
G1BBINGs, M. D. chirurgo apud Corcagiam pe- 


ritiſſimo; necnon DAvIDI AIKENHEAD, Armi- 

gero, hanc occaſionem palam, quam grato ani- 


mo ſim, teſtandi corripiam, propter beneficia 


quamplurima, atque amicitiae documenta, mihi 


collata, necnon propter multa praecepta utilia, 


quibus, in chirurgia et medicina, me, dum, us 
A 

auſpicibus, primum his artibus tyrocinium poſui. 

